
ΤΕΥΧΟΣ ΔΕΥΤΕΡΟ 


Αρ. Φύλλου 1485 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Ομογενούς Αλλοδαπής. 1 

Ανάθεση έργων στην εταιρία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 2 

Σύσταση Νομικού Προσώπου με την επωνυμία «Παιδι¬ 
κός Σταθμός Δ.Δ Λεκάνης» Δήμου Ορεινού. 3 

Χορήγηση άδειας άσκησης επαγγέλματος Κοινωνικού 
Λειτουργού στο Λουκά Αναστάσιο του Αθανασίου 4 
Χορήγηση άδειας άσκησης επαγγέλματος Κοινωνικού 

Λειτουργού στη Μαρή Βαρβάρα του Γεωργίου 5 

Χορήγηση άδειας άσκησης επαγγέλματος Κοινωνικού 
Λειτουργού στη Γιαμούρη Γεωργία του Μάρκου... 6 
Χορήγηση άδειας άσκησης επαγγέλματος Κοινωνικού 
Λειτουργού στο Δεληστάθη Βασίλειο του Ευαγγέλου 7 
Τροποποίηση Οργανισμού Λειτουργίας Νομαρχιακής 
Αυτοδιοίκησης Σερρών (Δ/νση Κτηνιατρικής). 8 


Αίτηση του εμπόρου Φίλιππου Ταγκόπουλου, σύμφωνα 
με το άρθρο 9 παρ. 4 του Ν. 703/77, όπως ισχύει, για 
τη λήψη ασφαλιστικών μέτρων κατά των εταιριών 
«ΠΑΠΑΣΤΡΑΤΟΣ Α.Β.Ε. ΣΙΓΑΡΕΤΤΩΝ, ΚΑΠΝΟΒΙΟ¬ 
ΜΗΧΑΝΙΑ ΚΑΡΕΛΙΑΑ.Ε., ΣΕΚΑΠ Α.Ε., Γ.Α. ΚΕΡΑΝΗΣ 
καιΚΑΠΝΟΒΙΟΜΗΧΑΝΙΑΘ.Δ. ΓΕΩΡΓΙΑΔΗΣΑ.Ε., κα¬ 
τά των οποίων έχει υποβάλλει στη Γραμματεία της 
Ε.Α. την από 16.11.1999 καταγγελία για παράβαση 


των άρθρων 1 παρ. 1 και 2 του ιδίου ως άνω νόμου.. 9 

Έγκριση τροποποίησης των άρθρων 1 & 3 του κανονι¬ 
σμού του αμοιβαίου κεφαλαίου «ΜΙΩΙΑΝΩ ΔΙΕ¬ 
ΘΝΕΣ ΟΜΟΛΟΓΙΩΝ». 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Φ. 908/Η/5728 απόφαση 
ΥΠΕΠΘ. 11 


ΑΠΟΦΑΣΕΙ Σ 

(ΐ) 

Πολιτογράφηση Ομογενούς Αλλοδαπής. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Μετηναριθμ.πρωτ. Φ. 88652/39985/23.11.2000 απόφα¬ 


ση του Υφυπουργού Εσωτερικών, Δημόσιας Διοίκησης 
και Αποκέντρωσης, έγινε δεκτή η από 20.9.2000 αίτηση 
πολιτογράφησης της ομογενούς αλλοδαπής, ΚΟΝΤΟΓΕ¬ 
ΩΡΓΟΥ ΤΖΕΝΝΙΦΕΡ ΛΑΜΠΡΙΝΗΣ του ΚΩΝΣΤΑΝΤΙΝΟΥ, 
για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 4548 (2) 

Ανάθεση έργων στην εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον Ν. 2408/1996, Άρθρο 5, παράγραφο 7 εδάφιο 
β’(ΦΕΚ 104 Α) 

2) Τον Ν. 2479/1997, Άρθρο 3, παράγραφο 15, εδάφιο 
α’(ΦΕΚ 67 Α) 

3) Τον Ν. 2521/1997, Άρθρο 21 παράγραφο 5, εδάφιο δ’ 
(ΦΕΚ174 Α) 

4) Τον Ν. 2664/98, Άρθρο 31 (ΦΕΚ 275Α73.12.98), απο¬ 
φασίζουμε: 

Αναθέτουμε στην εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

1. Μελέτη, κατασκευή, επίβλεψη και παραλαβή του έργου 
«Αποκατάσταση σεισμογενών βλαβών και εκσυγχρονισμός 
του κτιρίου του Συμβολαιογραφικού Συλλόγου Αθηνών». Οι 
δαπάνες πάσης φύσεως του έργου θα βαρύνουν τον προϋ¬ 
πολογισμό του Συμβολαιογραφικού Συλλόγου Αθηνών. 

Η παρούσα να δημοσιευθεί στην Εφημερίδατης Κυβερ- 
νήσεως. 

Αθήνα, 27 Νοεμβρίου 2000 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-♦- 

Αριθ. 12409 (3) 

Σύσταση Νομικού Προσώπου με την επωνυμία «Παιδι¬ 
κός Σταθμός Δ.Δ Λεκάνης» Δήμου Ορεινού. 

Ο ΓΕΝΙΚΟΣ ΓΡΑΜΜΑΤΕΑΣ - ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ- ΘΡΑΚΗΣ 
Έχοντας υπ’όψη: 

1. Τις διατάξεις: 

α) Του Ν.2503/97«Διοίκηση, Οργάνωση, Στελέχωση Πε¬ 
ριφέρειας». 

β) Του άρθρου 203 του Δημοτικού και Κοινοτικού κώδι¬ 
κα Π.Δ 410/95 (ΦΕΚΑ' 231). 

2. Την αριθ. Π1 β/3261 /7.9.2000 απόφαση του Υπουρ¬ 
γείου Υγείας και Πρόνοιας με την οποία μεταβιβάστηκε ο 
Κ.Π.Σ Λεκάνης στο Δήμο Ορεινού και δημοσιεύτηκε στο 
ΦΕΚ 1155/Β/18.9.2000. 

3. Την με αριθ. 225/2000 απόφαση του Δημοτικού Συμ¬ 
βουλίου του Δήμου Ορεινού με την οποία συστήνεται Νο¬ 
μικό Πρόσωπο με την επωνυμία «Παιδικός Σταθμός Δ.Δ 
Λεκάνης», αποφασίζουμε: 

1. Συστήνουμε στο Δ.Δ. Λεκάνης του Δήμου Ορεινού 
Νομικό πρόσωπο με την επωνυμία «Παιδικός Σταθμός Δ. 
Δ Λεκάνης». 

2. Σκοπός του Νομικού Προσώπου είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων και βρεφών ερ¬ 
γαζόμενων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών,η 
προπαρασκευή τους για τη φυσική μετάβασή τους από 
την οικογενειακή ζωή στο σχολικό περιβάλλον. 

3. Το νομικό πρόσωπο διοικείται από 5/μελες Διοικητικό 
Συμβούλιο αποτελούμενο από: 

α) Τον εκάστοτε Δήμαρχο ως Πρόεδρο ή τον οριζόμενο 
από τον Δήμαρχο Δημοτικό Σύμβουλο. 

β) Έναν Δημοτικό Σύμβουλο, ως μέλος 

γ) Έναν Δημότη ή κάτοικο, που έχει ανάλογη επαγγελ¬ 
ματική ή κοινωνική δράση ή ειδικές γνώσεις, σύμφωνα με 
το σκοπό του Νομικού Προσώπου. 

δ) Έναν εκπρόσωπο του συλλόγου γονέων και κηδεμόνων. 

ε) Έναν εκπρόσωπο των εργαζομένων. 

4. Η θητεία του πρώτου Δ.Σ. του Νομικού Προσώπου λή¬ 
γει με τη λήξη της παρούσης Δημοτικής περιόδου. Η θη¬ 
τεία των μελών του Δ.Σ. ακολουθεί τη Δημοτική περίο¬ 
δο.Το Δ.Σ. εκλέγει από τα μέλη του τον αντιπρόεδρο και 
τον γραμματέα αυτού. 

5. Πόροι του νομικού προσώπου: 

α) Η ετήσια επιχορήγηση βάση της σχετικής προγραμ¬ 
ματικής σύμβασης του Δήμου και του Υπουργείου Υγείας 
και Πρόνοιας. 

β) Η επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Πρόσοδοι από την ίδια αυτού περιουσία ως και κάθε 
άλλοι νόμιμοι πρόσοδοι. 

ε) Το Διοικητικό Συμβούλιο του νομικού προσώπου με¬ 
τά από πλήρως τεκμηριωμένη σύμφωνη γνώμη του οικεί¬ 
ου ΟΤΑ και η οποία θα είναι σύμφωνη με τον κοινωνικό 
χαρακτήρα των παρεχόμενων υπηρεσιών, μπορεί να επι¬ 
βάλλει μηνιαία οικονομική εισφορά (τροφεία) στις οικο¬ 
γένειες των φιλοξενουμένων παιδιών. 

6. Περιουσία: 

Θα αποτελείται από οτιδήποτε περιουσιακά στοιχεία 
που τυχόν θα δωρηθούν στο Νομικό πρόσωπο. 

7. Το νομικό πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

8. Από τις διατάξεις του παρόντος προκαλείται δαπάνη 
εις βάρος του προϋπολογισμού του Δήμου, το ύψος της 
οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καβάλα, 22 Οκτωβρίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚ. ΧΑΪΤΙΔΟΥ 


(4) 

Χορήγηση άδειας άσκησης επαγγέλματος Κοινωνικού 
Λειτουργού στο Λουκά Αναστάσιο του Αθανασίου. 

Η ΝΟΜΑΡΧΗΣ ΑΘΗΝΩΝ 

Με την 10838/29.9.2000 απόφαση της Νομάρχου Αθη¬ 
νών χορηγήθηκε στον ΛΟΥΚΑ ΑΝΑΣΤΑΣΙΟ ΤΟΥ ΑΘΑΝΑΣΙ¬ 
ΟΥ άδεια άσκησης επαγγέλματος Κοινωνικού Λειτουργού. 

Με εντολή Νομάρχου 

Ο Διευθυντής κ.α.α. 

ΑΝ. ΓΚΟΡΙΤΣΑ 

-Φ- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στη Μαρή Βαρβάρα του Γεωργίου. 

Η ΝΟΜΑΡΧΗΣ ΑΘΗΝΩΝ 

Με την 12065/1.11.2000 απόφαση της Νομάρχου Αθη¬ 
νών χορηγήθηκε στη ΜΑΡΗ ΒΑΡΒΑΡΑ ΤΟΥ ΓΕΩΡΓΙΟΥ 
άδεια άσκησης επαγγέλματος Κοινωνικού Λειτουργού. 

Με εντολή Νομάρχου 

Ο Διευθυντής κ.α.α. 

ΑΝ. ΓΚΟΡΙΤΣΑ 

-Φ- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στη Γιαμούρη Γεωργία του Μάρκου. 

Η ΝΟΜΑΡΧΗΣ ΑΘΗΝΩΝ 

Με την 12734/13.11.2000 απόφαση της Νομάρχου 
Αθηνών χορηγήθηκε στη ΓΙΑΜΟΥΡΗ ΓΕΩΡΓΙΑΤΟΥ ΜΑΡ¬ 
ΚΟΥ άδεια άσκησης επαγγέλματος Κοινωνικού Λειτουρ¬ 
γού. 

Με εντολή Νομάρχου 

Ο Διευθυντής κ.α.α. 

ΑΝ. ΓΚΟΡΙΤΣΑ 

-Φ- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στο Δεληστάθη Βασίλειο του Ευαγγέλου. 

Η ΝΟΜΑΡΧΗΣ ΑΘΗΝΩΝ 

Με την 10335/29.9.2000 απόφαση της Νομάρχου Αθηνών 
χορηγήθηκε στον ΔΕΛΗΣΤΑΘΗ ΒΑΣΙΛΕΙΟ ΤΟΥ ΕΥΑΓΓΕ¬ 
ΛΟΥ άδεια άσκησης επαγγέλματος Κοινωνικού Λειτουργού. 

Με εντολή Νομάρχου 

Ο Διευθυντής κ.α.α. 

ΑΝ. ΓΚΟΡΙΤΣΑ 

-Φ- 

( 8 ) 

Τροποποίηση Οργανισμού Λειτουργίας Νομαρχιακής 
Αυτοδιοίκησης Σερρών (Δ/νση Κτηνιατρικής). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΟΥ ΝΟΜΟΥ ΣΕΡΡΩΝ 
(Αριθ. Απόφασης 92/2000) 

Το Νομαρχιακό Συμβούλιο, έχοντας υπόψη: 

1. Το υπ’ αριθμό φύλλο 367/4.5.1995 τεύχος Β', Εφημε- 

ρίδα της Κυβερνήσεως, όπου δημοσιεύθηκε ο Οργανι¬ 
σμός Εσωτερικής Λειτουργίας της Νομαρχιακής Αυτοδι¬ 
οίκησης Σερρών. 

2. Το άρθρο 104 του Π.Δ. 30/1996, σύμφωνα με το οποίο 
προβλέπεται απόφαση του Νομαρχιακού Συμβουλίου. 

3. Το άρθρο 4του Οργανισμού Εσωτερικής Λειτουργίας 
της Νομαρχιακής Αυτοδιοίκησης Σερρών, αριθ. 16/1995 
απόφασης του Νομαρχιακού Συμβουλίου. 

4. Το υπ’ αριθ. 34665/20.10.2000 έγγραφο του Γενικού 
Γραμματέατης Περιφέρειας Κεντρικής Μακεδονίας μετο 
οποίο αποφάνθηκε για την νομιμότητα της 92/2000 από¬ 
φαση του Νομαρχιακού Συμβουλίου Σερρών, αποφασί¬ 
ζει: 

Ομόφωνα, τροποποιεί τον Οργανισμό Εσωτερικής Λει¬ 
τουργίας της Νομαρχιακής αυτοδιοίκησης Σερρών, ως 
προς το μέρος αναφέρεται στην Δ/νση Κτηνιατρικής (άρ¬ 
θρο 4, απόφαση 16/95 Νομαρχιακού Συμβουλίου) Ν. Σερ¬ 
ρών και εγκρίνει την αναδιοργάνωση της υπηρεσίας αυ¬ 
τής, ως κατωτέρω: 

ΔΙΕΥΘΥΝΣΗ ΚΤΗΝΙΑΤΡΙΚΗΣ 

Αντικείμενα της Δ/νσης Κτηνιατρικής είναι: 

Α) Η προστασία της υγείας του ζωικού κεφαλαίου του 
Νομού (χερσαίου-υδροβίου και αμφιβίου). 

Β) Η προστασία της Δημόσιας υγείας δια του ελέγχου 
των τροφίμων ζωικής προέλευσης, των σφάγιων ζώων 
που προορίζονται για κατανάλωση, της εφαρμογής προ¬ 
γραμμάτων εκρίζωσης ζωοανθρωπονόσων και της συνε¬ 
χούς ενημέρωσης των πολιτών. 

Καθήκοντα της Δ/νσης είναι όσα της έχουν ανατεθεί με 
την ισχύουσα μέχρι σήμερα Νομοθεσία. 

Προΐσταται των Νομαρχιακών Κτηνιατρικών Υπηρε¬ 
σιών, μεριμνά και εποπτεύει την εφαρμογή της ισχύου- 
σας εθνικής και κοινοτικής κτηνιατρικής νομοθεσίας, συ¬ 
ντονίζει και κατευθύνει το έργο τους, συντάσσει σχετικές 
εκθέσεις και έχει την ευθύνη της εύρυθμης λειτουργίας 
τους, 

Συγκροτείται από τα εξής τμήματα και γραφεία: 

Α) Τμήμα Υγείας των ζώων 

Στο τμήμα Υγείας των ζώων υπάγονται 

1) Η εποπτείατων Κτηνιατρικών Κέντρων του Νομού. 

2) Ο αυτεπάγγελτος έλεγχος, η έρευνα και η μελέτη κά¬ 
θε θέματος που έχει σχέση με την υγιεινή κατάσταση του 
ζωικού κεφαλαίου χερσαίου, εντόμων, υδροβίου και αμ¬ 
φιβίου του Νομού και γενικά την προστασία της υγείας 
των ζώων. 

3) Η αυτεπάγγελτη επιθεώρηση της υγιεινής κατάστα¬ 
σης του ζωικού κεφαλαίου του Νομού από το τμήμα ή δια 
των Κτηνιατρικών Κέντρων και των Αγροτικών Κτηνια¬ 
τρείων. 

4) Η λήψη των απαραίτητων και κατάλληλων σε κάθε πε¬ 
ρίπτωση υγειονομικών μέτρων για την πρόληψη, διάγνω¬ 
ση, θεραπεία, καταπολέμηση και καταστολή των λοιμω¬ 
δών και παρασιτικών νοσημάτων του Ζωικού Κεφαλαίου 
χερσαίου, υδροβίου, αμφιβίου και εντόμων. 

5) Η οργάνωση παροχής νοσηλείας στα πάσχοντα από 
μη μεταδοτικά νοσήματα ζώα. 

6) Ο προγραμματισμός και συντονισμός εφαρμογής 
των εγκεκριμένων προγραμμάτων καταπολέμησης και 
εκρίζωσης των διαφόρων νοσημάτων των ζώων και η επο- 
πτεία των Κτηνιατρικών Κέντρων και αγροτικών Κτηνια¬ 
τρείων για την εκτέλεσή τους. 

7) Η διενέργεια επιζωοτιολογικής έρευνας για την πρό¬ 
ληψη και καταστολή των μεταδοτικών νοση μάτων του Ζω¬ 


ικού Κεφαλαίου από το τμήμα ή τα Κτηνιατρικά Κέντρα και 
αγροτικά Κτηνιατρεία. 

8) Η παρακολούθηση της άσκησης του ελεύθερου κτη¬ 
νιατρικού επαγγέλματος στο Νομό και η .εισήγηση για τη 
χορήγηση άδειας λειτουργίας των κτηνιατρικών φαρμα¬ 
κείων, αποθηκών κ.λ.π. 

9) Η συνεργασία με υγειονομικές αρχές και λοιπούς αρ¬ 
μόδιους φορείς, καθώς και η τήρηση επαφής με τους 
ιδιώτες κτηνιάτρους για θέματα καταπολέμησης ζωοαν¬ 
θρωπονόσων, ως και η διαφώτιση του κοινού για τα θέμα¬ 
τα αυτά. 

10) Η καταγραφή και η δήλωση των εμφανιζομένων ζω¬ 
οανθρωπονόσων δηλαδή ασθενειών που μεταδίδονται 
από τα ζώα στον άνθρωπο ( Φυματίωση- Βρουκέλλωση- 
Εχινοκοκκίαση-Λύσσα-Λεϊσμανίαση κ. λ. π), η μέριμνα για 
τη διενέργεια σχετικής επιδημιολογικής έρευνας και η λή¬ 
ψη των απαραίτητων και κατάλληλων μέτρων για την κα¬ 
ταπολέμησή τους. 

11) Η μελέτη και έρευνα κάθε θέματος το οποίο αφορά 
τη μόλυνση και ρύπανση του περιβάλλοντος και τις επι¬ 
πτώσεις αυτών στην υγεία του Ζωικού Κεφαλαίου χερ¬ 
σαίου, εντόμων, υδροβίου και αμφιβίου, καθώς και η λή¬ 
ψη των κατάλληλων μέτρων για την εξουδετέρωση των 
εστιών μόλυνσης. 

12) Η μέριμνα για την εφαρμογή απότα Κτηνιατρικά Κέ¬ 
ντρα τα Αγροτικά Κτηνιατρεία και τους ιδιώτες της νομο¬ 
θεσίας εθνικής και κοινοτικής, περί προστασίας των ζώ¬ 
ων, εμπορίας ζώων συντροφιάς, η οργάνωση της περί¬ 
θαλψης και η παρακολούθηση της υγιεινής κατάστασης 
των ζώων εθνικών δρυμών, ζωολογικών κήπων κ.λ.π. 

13) Η έγκριση εισαγωγής ζώντων ζώων προς αναπαρα¬ 
γωγή, εργασία, πάχυνση, σφαγή πληντων εισαγομένων 
προς άμεση κατανάλωση αυτών που εμπορεύονται στη 
λιανική ζωντανά και χαρακτηρίζονται τρόφιμα π.χ μαλα¬ 
κόστρακα- εχινόδερμα και ορισμένα ψάρια και των μη 
εδωδίμων προϊόντων ζωικής προέλευσης. 

14) Η λήψη μέτρων για την προστασία του περιβάλλο¬ 
ντος από κτηνιατρικής πλευράς, η χορήγηση άδειας ίδρυ¬ 
σης και λειτουργίας μονάδων αξιοποίησης πτωμάτων ζώ¬ 
ων κ.λ.π, η εποπτεία αυτών. 

Β) Τμήμα Κτηνιατρικής Δημόσιας Υγείας (Κ.Δ.Υ.). 

Στο Κ. Δ. Υ υπάγονται: 

1) Η κατάρτιση του γενικού προγράμματος κρεοσκοπι- 
κού και αστυκτηνιατρικού ελέγχου όπως και η εκτέλεση 
αυτού από το Κ.Δ.Υ , τα Κτηνιατρικά Κέντρα και τα Αγρο¬ 
τικά Κτηνιατρεία του Νομού. Η παροχή τεχνικών συμβου¬ 
λών σ’αυτούς που ενεργούν τους ελέγχους, τις επιθεω¬ 
ρήσεις και η εποπτεία της καλής εκτέλεσης των παραπά¬ 
νω. 

2) Η διενέργεια του κρεοσκοπικού ελέγχου των σφά¬ 
γιων ζώων, η εποπτεία της μεταφοράς αυτών σύμφωνα με 
τους όρους υγιεινής στα καταστήματα τεμαχισμού και 
διάθεσής τους, όπως επίσης η μέριμνα για την τήρηση 
των όρων υγιεινής και λοιπών διατάξεων που αφορούντα 
σφαγεία. 

3) Έλεγχοι τήρησης Κοινοτικής και Εθνικής νομοθε¬ 
σίας, κατά την άσκηση ελέγχου και επιθεωρήσεων για την 
υγιεινή κατάσταση, ποιότητα, τεχνολογία και καταλληλό¬ 
τητα των πάσης φύσεως ζωικών τροφίμων τα οποία προ¬ 
ορίζονται για τη διατροφή του ανθρώπου. 

4) Η διενέργεια κτηνιατρικής επιθεώρησης στα εισαγό- 
μενα ή εξαγόμενα κάθε μορφής ζωικά τρόφιμα στο Νομό. 

5) Η εκτέλεση κτηνιατρικών επιθεωρήσεων σε χώρους 

ομαδικής εσπάσεως, στις βιομηχανίες, βιοτεχνίες, κατα¬ 
στήματα παρασκευής, επεξεργασίας, συντήρησης, ενα- 
ποθήκευσης και κατανάλωσης των ζωικών τροφίμων από 
υγειονομική, ποιοτική και τεχνολογική άποψη. 

6) Αυτεπάγγελτοι έλεγχοι σε πάσης φύσεως βιομηχα¬ 
νίες, καταστήματα ή άλλους χώρους πώλησης προϊόντων 
ζωικής προέλευσης. 

7) Η μέριμνα για την τήρηση και εφαρμογή των υγειο¬ 
νομικών κανόνων του γάλακτος και των προϊόντων αυτού, 
όπως έγκριση και χορήγηση άδειας λειτουργίας εργο¬ 
στασίων και εργαστηρίων παστερίωσης γάλακτος και 
προϊόντων αυτού. 

8) Η χορήγηση άδειας σκοπιμότητας ίδρυσης σφαγεί¬ 
ων, πτηνοσφαγείων ορισμένης δυναμικότητας και η μέρι¬ 
μνα για την τήρηση των όρων υγιεινής και λοιπών διατά¬ 
ξεων που αφορούν τα σφαγεία. 

9) Η χορήγηση άδειας λειτουργίας επιχειρήσεων κατά¬ 
ψυξης και συντήρησης κρεάτων, αλιευμάτων και παρα¬ 
σκευασμάτων αυτών, καθώς και εργαστηρίων, βιοτεχνιών 
και βιομηχανιών επεξεργασίας, μεταποίησης και τυποποί¬ 
ησης πάσης φύσεως τροφίμων ζωικής προέλευσης. 

10) Η χορήγηση άδειας λειτουργίας ωοσκοπικών κέ¬ 
ντρων. 

11) 1-1 εισαγωγή ζώντων ζώων που στη συνέχεια διακι- 
νούνται ζωντανά και διατίθενται για άμεση κατανάλωση. 

12) Η συνεργασία με υγειονομικές αρχές και λοιπούς 
αρμοδίους φορείς για θέματα τροφοδηλητηριάσεων και 
τροφολοιμώξεων καθώς και η διαφώτιση του κοινού για 
τα θέματα αυτά. 

Γ) Τμήμα Κτηνιατρικής Αντίληψης, Φαρμάκων και 
Εφαρμογών (Κ.Α.Φ.Ε.) 

Στο Τμήμα Κ. Α. Φ. Ε υπάγονται: 

1) Η εποπτεία της λειτουργίας των Κτηνιατρικών Κέ¬ 
ντρων και των Αγροτικών Κτηνιατρείων του Νομού σε ότι 
αφορά τα αντικείμενα ευθύνης του τμήματος π.χ πληρότη¬ 
τα των εγκαταστάσεων και εξοπλισμού, συνταγογραφία 
κτηνιατρικών φαρμάκων κ.λ.π, και η εισήγηση για την ίδρυ¬ 
ση νέων, μεταφορά, συγχώνευση ή κατάργηση αυτών. 

2) Η παροχή τεχνικής φύσεως συμβουλών, επιστημονι¬ 
κής συμπαράστασης και υπηρεσιών στους κτηνοτρό- 
φους του Νομού, από εξειδικευμένους επιστήμονες, σε 
διάφορα θέματα αρμοδιότητας κτηνιατρικής. 

3) Η μέριμνα για την αύξηση, ποσοτική και ποιοτική, της 
παραγωγικότητας του ζωικού κεφαλαίου του Νομού με 
την οργάνωση και εφαρμογή της Τεχνητής Σπερματέγχυ¬ 
σης, του συγχρονισμού του οίστρου και με την καταπολέ¬ 
μηση των νοσημάτων αγονιμότητας, μαστού, μεταβολι¬ 
σμού, διατροφής, σταυλισμού και νεογέννητων ζώων. 

4) Η συνεργασία με τα Κτηνιατρικά Ινστιτούτα, τα Ερ¬ 
γαστήρια και τα Κέντρα Τεχνητής σπερματέγχυσης και 
νοσημάτων αναπαραγωγής και η εφαρμογή στην πράξη 
των πορισμάτων έρευνας. 

5) Η εισήγηση για τη χορήγηση άδειας λειτουργίας και 
η εποπτεία των ιδιωτικών κτηνιατρικών κλινικών και ια¬ 
τρείων, των ενδιαιτημάτων ζώων και των άλλων καταστη¬ 
μάτων διατήρησης, εκπαίδευσης, εμπορίας και διακίνη¬ 
σης ζώων αναψυχής, συντροφιάς, άθλησης, αγώνων 
κ.λπ. που λειτουργούν στο Νομό. 

6) Ο έλεγχος της νόμιμης κυκλοφορίας των κτηνιατρι¬ 
κών φαρμάκων και βιολογικών προϊόντων, των προσθετι¬ 
κών και φαρμακευτικών διαιτητικών προϊόντων κτηνιατρι¬ 
κής χρήσης, η λήψη δειγμάτων για τον ποιοτικό έλεγχο 
αυτών. 


7) Η μέριμνα για την εφαρμογή της ισχύουσας κοινοτι¬ 
κής και εθνικής νομοθεσίας σε θέματα προστασίας των 
ζώων και πειραματόζωων, καθώς και η χορήγηση άδειας 
πειραματισμού σε ζώντα ζώα. 

8) Η οργάνωση και η παρακολούθηση γενικά της καλής 
διαβίωσης των ζώων και πτηνών σε ζωαγορές, ζωολογι¬ 
κούς κήπους, πάρκα, εθνικούς δρυμούς, υδροβιότοπους, 
εκτροφεία θηραμάτων κ.λπ. 

9) Η συγκέντρωση, σε συνεργασία μετά άλλα τμήματα, 
των στοιχείων αρμοδιότητας της Δ/νσης Κτηνιατρικής 
του Νομού και η ταξινόμηση και επεξεργασία αυτών. 

10) Η οργάνωση των κτηνιατρικών εφαρμογών στο Νο¬ 
μό (συγκεντρώσεις, ομιλίες, επιδείξεις κ.λπ.). 

Δ) Γ ραφείο Διοικητικό 

Αρμόδιο για την παραλαβή, πρωτοκόλληση συσχέτιση 
των εισερχομένων εγγράφων, τηντήρηση του πρωτοκόλ¬ 
λου και του αρχείου, την δακτυλογράφηση και τη διεκπε¬ 
ραίωση των εξερχόμενων εγγράφων, την επικύρωση των 
αντιγράφων, την οικονομική διαχείριση και τήρηση των 
αντίστοιχων βιβλίων και την εν γένει γραμματειακή εξυ¬ 
πηρέτηση της Διεύθυνσης 

Ε) Κτηνιατρικά Κέντρα και αγροτικά Κτηνιατρεία 

Στη Δ/νση Κτηνιατρικής υπάγονται τα κάτωθι Κτηνιατρι¬ 
κά Κέντρα μετά αντίστοιχα αγροτικά Κτηνιατρεία που λει¬ 
τουργούν στο Νομό: 

1) Κτηνιατρικό Κέντρο Νέας Ζίχνης με Α.Κ στην Πρώτη 
και Αλιστράτη. 

2) Κτηνιατρικό Κέντρο Νιγρίτας. 

3) Κτηνιατρικό Κέντρο Σερρών. 

4) Κτηνιατρικό Κέντρο Ηράκλειας. 

5) Κτηνιατρικό Κέντρο Σιδηροκάστρου με Α.Κ στη Ρο- 
δόπολη. 

Το Προσωπικό των Αγροτικών Κτηνιατρείων επιστημο¬ 
νικό και βοηθητικό καλύπτεται περιοδικά, από το προσω¬ 
πικό των Κτηνιατρικών Κέντρων τουλάχιστον σε μηνιαία 
περιοδικότητα, πλην των προϊσταμένων των Κτηνιατρι¬ 
κών Κέντρων, οι οποίοι και καθορίζουν τη σειρά και πε¬ 
ριοδικότητα των μετακινουμένων για κάλυψη προσωπι¬ 
κού των αγροτικών Κτηνιατρείων. 

Καθήκοντα και αρμοδιότητες των Κτηνιατρικών Κέ¬ 
ντρων. 

1) Η διενέργεια επιζωοτιολογικών ερευνών (κατοικίδιων 
και αγρίων ζώων) αυτεπάγγελτα ή σε περιπτώσεις εμφα- 
νίσεως επιζωοτιών. 

2) Η διάγνωση καθώς και η εφαρμογή των μέτρων που 
προβλέπονται για την πρόληψη και καταπολέμηση των 
λοιμωδών- μεταδοτικών και παρασιτικών νοσημάτων των 
ζώων. 

3) Η εφαρμογή των προγραμμάτων εξυγίανσης της κτη¬ 
νοτροφίας. 

4) Η εκτέλεση του υγειονομικού κτηνιατρικού ελέγχου 
των μεγάλων συγκεντρώσεων ζώων ( ζωαγορές κ.λ.π ) ή 
ομαδικών μετακινήσεώντους. 

5) Η λήψη παθολογικού υλικού και η αποστολή του στα 
αρμόδια εργαστήρια. Η εφαρμογή των μέτρων καταπο¬ 
λέμησης των ζωοανθρωπονόσων και η έρευνα για τα αίτια 
των τοξικολοιμώξεων στον άνθρωπο. 

6) Η διενέργεια πρόχειρων μικροβιολογικών εξετάσεων 
με σκοπό επικουρήσεωςτης κλινικής εξέτασης. 

7) Η παροχή κτηνιατρικής περίθαλψης στα άρρωστα 
ζώα από μη μεταδοτικά νοσήματα (κατοικίδιων ζώων κα¬ 
θώς και των εθνικών δρυμών ή ζωολογικών κήπων.) 

8) Η φροντίδα για την πρόληψη και θεραπεία των ζώων 

που πάσχουν από ασθένειες μεταβολισμού, περιβάλλο¬ 
ντος νεογέννητων, μαστίτιδες κ.λ.π. 

9) Η συμπαράσταση στο γεωργοκτηνοτρόφο για κάθε 
θέμα κτηνιατρικής αρμοδιότητας σε ότι αφορά τη νοση¬ 
λεία, περιποίηση των ζώων και βελτίωση της κτηνοτρο¬ 
φίας γενικότερα. 

10) Η υλοποίηση, σύμφωνα με τις γενικές οδηγίες και 
προγράμματα της Κτηνιατρικής Υπηρεσίας, των Κτηνια¬ 
τρικών εφαρμογών. 

11) Η με κάθε πρόσφορο μέσο ενημέρωση του κοινού 
σε θέματα αρμοδιότητας της Κτηνιατρικής Υπηρεσίας. 

12) Η συγκέντρωση στοιχείων σε θέματα Κτηνιατρικής 
περίθαλψης και εφαρμογών και η υποβολή τους στις αρ¬ 
μόδιες υπηρεσίες. 

13) Η παρακολούθηση της υγιεινής διαβίωσης των ζώ¬ 
ων και των εθνικών δρυμών - ζωολογικών κήπων και των 
όρων λειτουργίας των καταστημάτων εμπορίας ζώων. 

14) Η διενέργεια του κρεοσκοπικού ελέγχου των κάθε 
είδους σφαγίων ζώων, καθώς και η παρακολούθηση και 
έλεγχος της διακίνησης και διάθεσής τους. 

15) Η μέριμνα και ο έλεγχος για την τήρηση των όρων 
υγιεινής και άλλων διατάξεων περί λειτουργίας των σφα¬ 
γείων. 

16) Η άσκηση ελέγχου και επιθεώρησης για την υγιεινή 
κατάσταση, ποιότητα, τεχνολογία και καταλληλότητα 
τροφίμων ζωικής προέλευσης, αλιευμάτων και λοιπών 
ζώων που προορίζονται για δημόσια κατανάλωση. 

17) Η διενέργεια αστυ κτηνιατρικών επιθεωρήσεων στα 
καταστήματα παρασκευής, επεξεργασίας, συντήρησης, 
εναποθήκευσης, διάθεσης και κατανάλωσης τροφίμων 


ζωικής προέλευσης, από κτηνιατρικής, υγειονομικής, ποι¬ 
οτικής και τεχνολογικής άποψης. 

18) Η γενική εποπτεία και ο έλεγχος από κτηνιατρικής 
υπηρεσιακής αρμοδιότητας των ωοσκοπικών κέντρων 
της περιοχής. 

19) Η με κάθε πρόσφορο μέσο ενημέρωση του κοινού 
για την προστασία του από τους κινδύνους που διατρέχει 
η Δημόσια Υγεία από την κατανάλωση ακατάλληλων τρο¬ 
φίμων ζωικής προέλευσης. 

20) Η ευθύνη εφαρμογής των προγραμμάτων καταπο¬ 
λέμησης των νοσημάτων αναπαραγωγής. 

21) Η ενημέρωση των γεωργοκτηνοτρόφων σχετικά με 
την εφαρμογή προγραμμάτων καταπολέμησης νοσημά¬ 
των αναπαραγωγής. 

22) Ο Υγειονομικός κτηνιατρικός έλεγχος των αρσενι¬ 
κών ζώων (κριών, τράγων, κάπρων κ.λπ.) που χρησιμοποι¬ 
ούνται για αναπαραγωγή. 

23) Η αναφορά προς τη Δ/νση Κτηνιατρικής των διαπι¬ 
στώσεων σχετικά με την πορεία των προγραμμάτων συγ¬ 
χρονισμού οίστρου (Σ.Ο.) και τεχνητής σπερματέγχυ- 
σης(Τ.Σ,) στην περιοχή δικαιοδοσίας τους. 

24) Η υποβοήθηση της Δ/νσης Κτηνιατρικής για την βελ¬ 
τίωση των προγραμμάτων Σ.Ο και Τ.Σ στην περιοχή τους. 

25) Η συγκέντρωση και προώθηση στη Δ/νση Κτηνια¬ 
τρικής, σύμφωνα με ισχύουσες σχετικές εγκυκλίους της 
Κεντρικής Υπηρεσίας Κτηνιατρικής, στατιστικών στοιχεί¬ 
ων που αφορούν την εφαρμογή προγραμμάτων καταπο¬ 
λέμησης των νοσημάτων αναπαραγωγής Σ.Ο και Τ.Σ. 

26) Πιστοποίηση της υγιεινής κατάστασης των ζώων 
της περιοχής αρμοδιότητάς τους. 


ΠΡΟΣΩΠΙΚΟ 

ΟΡΓΑΝΟΓΡΑΜΜΑ Α/ΝΣΗΣ ΚΤΗΝΙΑΤΡΙΚΗΣ ΣΕΡΡΩΝ 


Δ/ΝΣΗ ΚΤΗΝΙΑΤΡΙΚΗΣ 


ΤΜΗΜΑ 

ΥΓΕΙΑΣ ΤΩΝ ΖΩΩΝ 

ΤΜΗΜΑ 

ΔΗΜΟΣΙΑΣ 

ΥΓΕΙΑΣ 

ΤΜΗΜΑ 

ΕΦΑΡΜΟΓΩΝ ΚΑ.Φ.Ε 

ΓΡΑΦΕΙΟ 

ΔΙΟΙΚΗΤΙΚΟ 



ΚΤΗΝΙΑΤΡΙΚΟ 

ΚΤΗΝ/ΡΙΚΟ 

ΚΤΗΝ/ΤΡΙΚΟ 

ΚΤΗΝΙΑΤΡΙΚΟ 

ΚΤΗΝΙΑΤΡΙΚΟ 

ΚΕΝΤΡΟ 

ΚΕΝΤΡΟ 

ΚΕΝΤΡΟ 

ΚΕΝΤΡΟ 

ΚΕΝΤΡΟ 

ΝΕΑΣ ΖΙΧΝΗΣ 

1. Α.Κ ΠΡΩΤΗΣ 

2. Α.Κ ΛΛΙΣΤΡΑΤΗΣ 

ΣΕΡΡΩΝ 

ΗΡΑΚΛΕΙΑΣ 

ΝΙΓΡΙΤΑΣ 

ΣΙΔΗΡ/ΣΤΡΟΥ 

1. ΑΚΤΗΝ. 
ΡΟΔΟΠΟΑΗΣ 


Από τις διατάξεις της απόφασης αυτής δεν προκαλείται δαπάνη σε βάρος του προϋπολογισμού της 
Νομαρχιακής Αυτοδιοίκησης Σερρών. 


Σέρρες, 15 Νοεμβρίου 2000 

Ο Πρόεδρος Ν.Σ. 
ΔΗΜΗΤΡΙΟΣ ΣΑΒΒΙΔΗΣ 
-♦- 


Αριθ. 142 (9) 

(Απόφαση Αριθ. 155/11/2000) 

Αίτηση του εμπόρου Φίλιππου Ταγκόπουλου, σύμφωνα 
μετοάρθροθπαρ. 4του Ν. 703/77, όπως ισχύει, για τη 
λήψη ασφαλιστικών μέτρων κατά των εταιριών «ΠΑ- 
ΠΑΣΤΡΑΤΟΣ Α.Β.Ε. ΣΙΓΑΡΕΤΤΩΝ, ΚΑΠΝΟΒΙΟΜΗΧΑ¬ 
ΝΙΑ ΚΑΡΕΛΙΑ Α.Ε., ΣΕΚΑΠ Α.Ε., Γ.Α. ΚΕΡΑΝΗΣ και ΚΑ¬ 
ΠΝΟΒΙΟΜΗΧΑΝΙΑ Θ.Δ. ΓΕΩΡΓΙΑΔΗΣ Α.Ε., κατά των 
οποίων έχει υποβάλλει στη Γραμματεία της Ε.Α. την 
από 16.11.1999 καταγγελία για παράβαση των άρ¬ 
θρων 1 παρ. 1 και 2 του ιδίου ως άνω νόμου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ.Γ. Εμπορίου του 
Υπουργείου Ανάπτυξης, την 21η Ιουνίου 2000, ημέρα Τε¬ 
τάρτη και ώρα 10 π. μ. με την εξής σύνθεση: 

Πρόεδρος: Δημήτρης Τζουγανάτος 

Μέλη: Μιχαήλ Φράγκος, κωλυομένου του τακτικού Νι¬ 
κολάου Στυλιανάκη, 

Κωνσταντίνος Ηλιόπουλος, 

Παναγιώτης Μαντζουράνης, κωλυομένου του τακτικού 
Χαριλάου Χάρακα, 

Εμμανουήλ Αντωνόπουλος, κωλυομένου του τακτικού 
Λεωνίδα Νικολούζου, 

Ιωάννης Κατσουλάκος και 

Ηλίας Σουφλερός, κωλυομένου του τακτικού Χαρίσιου 
Ταγαρά. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, απούσιαζαν λόγω κωλύματος. 

Θέμα της Συνεδρίασης ήταν η από 16.11.1999 (αριθ. 
πρωτ. 2162) αίτηση του εμπόρου Φίλιππου Ταγκόπουλου, 


σύμφωνα με το άρθρο 9 παράγρ. 4 του Ν. 703/77, όπως 
ισχύει, για τη λήψη ασφαλιστικών μέτρων κατά: 

1) Της Ανώνυμης Εταιρείας με την επωνυμία «ΠΑ- 
ΠΑΣΤΡΑΤΟΣ ΑΝΩΝΥΜΗ ΒΙΟΜΗΧΑΝΙΚΗ ΕΤΑΙΡΕΙΑ ΣΙΓΑ- 
ΡΕΤΤΩΝ». 

2) Της Ανώνυμης Εταιρείας με την επωνυμία «ΚΑΠΝΟ¬ 
ΒΙΟΜΗΧΑΝΙΑ ΚΑΡΕΛΙΑ Α.Ε.». 

3) Της Ανώνυμης Εταιρείας με την επωνυμία «ΣΕΚΑΠ ΑΕ.». 

4) Της Ανώνυμης Εταιρείας με την επωνυμία «Γ.Α. ΚΕ¬ 
ΡΑΝΗΣ» και 

5) Της Ανώνυμης Εταιρείας με την επωνυμία «ΚΑΠΝΟ¬ 
ΒΙΟΜΗΧΑΝΙΑ Θ.Δ. ΓΕΩΡΓΙΑΔΗΣ ΑΕ.» κατά των οποίων 
έχει υποβάλει στην Γ ραμματεία της Επιτροπής Ανταγωνι¬ 
σμού την από 16.11.1999 καταγγελία για παράβαση των 
άρθρων 1 παράγρ. 1 και 2 του ιδίου ως άνω νόμου. 

Στη συνεδρίαση παρέστησαν: 

α) Ο αϊτών, Φίλιππος Ταγκόπουλος, μετά του πληρε¬ 
ξουσίου δικηγόρου του Δημητρίου Ζώτου. 

β) Η εταιρεία «ΠΑΠΑΣΤΡΑΤΟΣ ΑΝΩΝΥΜΗ ΒΙΟΜΗΧΑΝΙ¬ 
ΚΗ ΕΤΑΙΡΕΙΑ ΣΙΓΑΡΕΤΤΩΝ», δια του πληρεξουσίου αυτής 
δικηγόρου Ιωάννη Δρυλλεράκη. 

γ) Η εταιρεία «ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε.», δια 
των πληρεξουσίων αυτής δικηγόρων Νικολάου Γεωργα- 
κόπουλου και Βασιλείου Αντωνόπουλου. 

δ) Η εταιρεία «ΣΕΚΑΠ Α.Ε.», δια της πληρεξούσιας αυ¬ 
τής δικηγόρου, Φωτεινής Λαδά. 

ε) Η εταιρεία «Γ.Α.ΚΕΡΑΝΗΣ» δια του πληρεξουσίου 
της δικηγόρου, Παναγιώτη Περράκη και 

στ) Η εταιρεία «ΚΑΠΝΟΒΙΟΜΗΧΑΝΙΑ Ο. Δ. ΓΕΩΡΓΙΑ¬ 
ΔΗΣ ΑΕ.» δια του πληρεξουσίου αυτής δικηγόρου Δημη¬ 
τρίου Πανταζή. 

Στην αρχή της συνεδριάσεως το λόγο έλαβε η Γ ενική Ει- 
σηγήτρια Σοφία Καμπερίδου, η οποία ανέπτυξε τη γραπτή 
εισήγηση της Υπηρεσίας και πρότεινε την απόρριψη της 

κρινόμενης αίτησης δεδομένου ότι, από τα προσκομισθέ- 
ντα από τους αντιδίκους και τα λοιπά συγκεντρωθέντα 
στοιχεία, δεν συντρέχει περίπτωση προς αποτροπή άμεσα 
επικείμενου κινδύνου ανεπανόρθωτης βλάβης στον αιτού- 
ντα. Στη συνέχεια, το λόγο έλαβαν τόσο ο απών όσο και οι 
καθ’ ων, οι οποίοι ανέπτυξαν τις θέσεις τους, έδωσαν πλη¬ 
ροφορίες, εξηγήσεις και διευκρινίσεις σε ερωτήσεις που 
τους υπέβαλαν ο Πρόεδρος και τα Μέλη της Επιτροπής και 
ζήτησαν από την Επιτροπή ο μεν απών την παραδοχή της 
αίτησής του, οι δε καθ’ ων την απόρριψη αυτής, αναφερό- 
μενοι και στα υπομνήματα που θα προσκομίσουν. Ο Πρόε¬ 
δρος της Επιτροπής έδωσε προθεσμία στα ενδιαφερόμε¬ 
νο μέρη μέχρι τις 29 Ιουνίου 2000 για να προσκομίσουν τυ¬ 
χόν υπομνήματα και ένορκες βεβαιώσεις μαρτύρων. 

Η Επιτροπή Ανταγωνισμού συνήλθε σε διάσκεψη την 
10η Ιουλίου 2000, ημέρα Δευτέρα και ώρα 10 π. μ., στην 
ανωτέρω αίθουσα 611, και, αφού έλαβε υπόψη της τα 
στοιχεία του φακέλλου, την εισήγηση της Γ ραμματείαςτα 
όσα ανέφεραν εγγράφως και προφορικώς τα ενδιαφερό¬ 
μενο μέρη κατά τη συζήτηση της υποθέσεως και τα προ- 
σκομισθέντα από αυτά υπομνήματα, 

ΣΚΕΦΘΗΚΕ ΩΣ ΕΞΗΣ 

Οπως προκύπτει από τις διατάξεις των άρθρων 9 παρ. 
4, 1 και 2 του Νόμου 703/1977, όπως ισχύει, για να λη- 
φθούν από την Επιτροπή Ανταγωνισμού ασφαλιστικά μέ¬ 
τρα πρέπει να συντρέχουν σωρευτικά όλες οι αναφερό- 
μενες στις διατάξεις αυτές προϋποθέσεις, δηλαδή όχι μό¬ 
νο πιθανολόγηση παράβασης των άρθρων 1 και 2 του Ν. 
703/1977, όπως ισχύει αλλά και η συνδρομή επείγουσας 
περιπτώσεως προς αποτροπή επικειμένου και συνεπώς 
αναμενόμενου και όχι πιθανολογούμενου, αμέσου και όχι 
μελλοντικού, κινδύνου ανεπανόρθωτης βλάβης στον αι- 
τούντα ή στο δημόσιο συμφέρον. 

Στην προκειμένη περίπτωση, από την εισήγηση της 
Γραμματείας, τα στοιχεία του σχετικού φακέλου, την ενώ¬ 
πιον της Επιτροπής εν γένει συζήτηση της υποθέσεως, 
τους ισχυρισμούς των ενδιαφερομένων ενώπιον αυτής και 
τα υποβληθέντα υπομνήματάτων, προέκυψαντα εξής: 

Ο αϊτών προτιθέμενος ν’ ασκήσει το επάγγελμα του 
εμπόρου χονδρικήςπώλησηςτσιγάρων, πούρων και άλλων 
συναφών προϊόντων καπνού με έδρα την Παιανία, έχει υπο¬ 
βάλλει προς την ΔΟΥ Κορωπίου την υπ’ αριθ. 37/26.1.1999 
δήλωση έναρξης εργασιών χονδρικής πώλησης τσιγάρων 
και έχει μισθώσει για το σκοπό αυτό αποθήκη στην Παιανία 
Αττικής. Η περιοχή στην οποία έχει πρόθεση να δραστη¬ 
ριοποιηθεί ως χονδρέμπορος των παραπάνω προϊόντων 
περιλαμβάνει τους δήμους Παιανίας, Γλυκών Νερών, Κο¬ 
ρωπίου, Καλυβιών, Ραφήνας και Μαρκόπουλου. 

Η πρώτη των καθ’ ων εταιρεία «ΠΑΠΑΣΤΡΑΤΟΣ ΑΝΩ¬ 
ΝΥΜΗ ΒΙΟΜΗΧΑΝΙΚΗ ΕΤΑΙΡΕΙΑ ΣΙΓΑΡΕΤΤΩΝ» παράγει, 
εισάγει, αντιπροσωπεύει ή εμπορεύεται τα τσιγάρα 
ΑΣΣΟΣ, ΕΞΠΟΡΤ, ΟΙ_ϋ ΝΑνΥ, ΜΑΒΕΒΟΒΟ, ΘΑυΐ_ΟΙ5Ε5, 
ΟΙΤΑΝΕ5, ΜΕΒΙΤ, ΜίΙΒΑΤΤΙ, ΡΗΙϋΡ ΜΟΒΒΙ5, Ι_ & Μ, ΠΑ¬ 
ΠΑΣΤΡΑΤΟΣ, ΘΗΕ3ΤΕΒΡΙΕΕΩ και ΡΒΕ3ΙΘΕΝΤ. 

Η δεύτερη των καθ’ ων εταιρεία «ΚΑΠΝΟΒΙΟΜΗΧΑΝΙΑ 
ΚΑΡΕΛΙΑ Α.Ε.» παράγει, εισάγει, αντιπροσωπεύει ή εμπο¬ 
ρεύεται τα τσιγάρα ΚΑΡΕΛΙΑ, ΒΕΧ, ΟΑΜΕΕ, ΜΟΒΕ, κ.λπ. 

Η τρίτη των καθ’ ων εταιρεία «ΣΕΚΑΠ Α.Ε.» παράγει, ει¬ 
σάγει, αντιπροσωπεύει ή εμπορεύεται τα τσιγάρα ΣΕΚΑΠ, 
ΟΟΟΡΕΒ, ΘΒ, ΒΡ, ΚΙΡΕΤΣΙΛΕΡ, ΑΡΙΣΤΑ, ΞΑΝΘΗ, κλπ. 

Η τέταρτη των καθ’ ων εταιρεία «Γ.Α. ΚΕΡΑΝΗΣ Α.Ε.» 
παράγει, εισάγει, αντιπροσωπεύει ή εμπορεύεται τα τσι¬ 


γάρα ί,υΟΚΥ 5ΤΒΙΚΕ, ΡΑΕ ΜΑ1_Ε, ΚΕΝΤ, ΗΒ, 030ΑΒ, 
ΠΑΛΛΑΣ, ΕΘΝΟΣ, ΚΙΜ, ΚΟΒΤΙΝΑ. 

Τέλος, η πέμπτη των καθ’ ων εταιρεία «ΚΑΠΝΟΒΙΟΜΗ¬ 
ΧΑΝΙΑ Θ.Δ. ΓΕΩΡΓΙΑΔΗΣ Α.Ε.» παράγει, εισάγει, αντι¬ 
προσωπεύει ή εμπορεύεται τα τσιγάρα 22 και 5ΑΝΤΕ. 

Δια της υπό κρίση αιτήσεως ο αϊτών υποστηρίζει ότι καί- 
τοι πληροί τόσο τις προϋποθέσεις του άρθρου 7 του Ν. 
2805/1954 για να γίνει έμπορος χονδρικής πώλησης τσιγά¬ 
ρων, ήτοι α) αποκλειστική ασχολία με το χονδρικό εμπόριο 
τσιγάρων, β) μη ύπαρξη υπαλληλικής εξάρτησης με κά¬ 
ποια καπνοβιομηχανία, ως και τις προϋποθέσεις που τίθε¬ 
νται από τις ίδιες τις καπνοβιομηχανίες ήτοι α) ύπαρξη κα¬ 
τάλληλου καταστήματος για το χονδρικό εμπόριο τσιγά¬ 
ρων και β) παροχή εγγύησης ως προς την οικονομική 
φερεγγυότητα του υποψήφιου χονδρεμπόρου, και, παρά 
τις επανειλημμένες αιτήσεις του προς όλες τις καθών κα¬ 
πνοβιομηχανίες να του πωλήσουν τσιγάρα και άλλα συνα¬ 
φή προϊόντα, με σκοπό τη χονδρική τους πώληση σπς ανω¬ 
τέρω περιοχές, δηλώνοντας μάλιστα ότι η εξόφληση του 
τιμήματος θα γίνεται σ’ αυτές τοις μετρητοίς, οι καθών κα¬ 
πνοβιομηχανίες αρνήθηκαν αδικαιολόγητα να τον αναγνω¬ 
ρίσουν ως έμπορο χονδρικής πώλησης τσιγάρων και να 
πωλήσουν τα προϊόντα τους προς αυτόν, παραβιάζουσες 
το άρθρο 1 παρ. 1 εδ. δ'του Ν. 703/77, με την αδικαιολό¬ 
γητη δε άρνησή τους αυτή προέβησαν σε κατάχρηση της 
συλλογικής δεσπόζουσας θέσης τους, δεδομένου ότι όλες 
οι καθών εταιρείες κατέχουν μερίδιο 65% στη σχετική αγο¬ 
ρά τσιγάρων, κατά παράβαση του άρθρου 2 περ.γ' του Ν. 
703/77, όπως ισχύει. Επίσης, δια της υπό κρίση αιτήσεως, 
ο αϊτών ισχυρίζεται ότι μεταξύ των καθών εταιρειών υπάρ¬ 
χει εναρμονισμένη πρακτική, κατά παράβαση του άρθρου 
1 παρ.1 εδαφ. δ'του Ν. 703/77, όπως ισχύει, τόσο ως προς 
την ως άνω άρνησή τους να πωλήσουν τσιγάρα στον αι- 
τούντα όσο ως προς τους όρους πώλησης στους χονδρε¬ 
μπόρους (με έκπτωση 39,6% επί της τιμής λιανικής πώλη¬ 
σης των τσιγάρων, αφαιρουμένουτου φόρου) καιπίστωση 
για την εξόφληση του τιμήματος από αυτούς (10 ημέρες) 
και, επικαλούμενος άμεσο κίνδυνο από την συμπεριφορά 
των καθών, δεδομένου ότι έχει ήδη μισθώσει τον χώρο για 
την αποθήκευση τσιγάρων και έχει ήδη προσλάβει προσω¬ 
πικό και προβαίνει σε συνεχείς δαπάνες με την βεβαιότητα 
της προς αυτόν πώλησηςτσιγάρων, ζητά να υποχρεωθούν 
οι καθών η αίτηση εταιρείες να του παραδίδουν κατόπιν 
πωλήσεως στην αποθήκη του στην Παιανία τσιγάρα που 
παράγουν, εισάγουν, ανππροσωπεύουν και εμπορεύονται, 
σύμφωνα με την παραγγελία που θα τους επιδίδεται και να 
απειληθεί κατά κάθε μίας των καθών χρηματική ποινή πε- 
ντακοσίων χιλιάδων (500.000) δραχμών για κάθε άρνηση 
πώλησης τσιγάρων προς αυτόν. 

Επειδή, κατά τα προδιαληφθέντα, για την λήψη ασφαλι¬ 
στικών μέτρων σύμφωνα με το άρθρο 9 παρ. 4 του Ν. 
703/77, όπως ισχύει, ανεξαρτήτως της πιθανολόγησηςπα- 
ράβασηςτων άρθρων 1 παρ. 1 και 2του αυτού νόμου, η δια¬ 
πίστωση της οποίας είναι αντικείμενο της έρευνας επί της 
από 16.11.1999 καταγγελίας του αιτούντος κατά των κα¬ 
θών εταιρειών, απαιτείται και η συνδρομή επείγουσας πε- 
ριπτώσεως προς αποτροπή επικειμένου, και συνεπώς ανα¬ 
μενόμενου, αμέσου και όχι μελλοντικού, κινδύνου ανεπα¬ 
νόρθωτης βλάβης στον αιτούνταή στο δημόσιο συμφέρον. 

Επειδή, στην υπό κρίση υπόθεση η εκ μέρους του αιτού- 
ντος επίκληση οικονομικής ζημίας έκτης καταβολής μισθω¬ 
μάτων και λοιπών δαπανών, της μισθοδοσίας προσωπικού 
(για την οποίαν ουδέν αποδεικτικόν στοιχείον προσκομίσθη- 

κε από τον απούντα), δεν στοιχειοθετεί ούτε την από το νό¬ 
μο απαιτούμενη «επείγουσα περίπτωση», δεδομένου ότι η 
μίσθωση καταρτίσθηκε ένα έτος προ της υποβολής της κρι- 
νόμενης αίτησης, οι δε δαπάνες πραγματοποιήθηκαν ένδε¬ 
κα μήνες προ αυτής, ούτε και τον κίνδυνο «ανεπανόρθωτης 
βλάβης», δεδομένου ότι μόνη η οικονομική ζημία του αιτού- 
ντος δεν αρκεί για την στοιχειοθέτηση της «ανεπανόρθωτης 
βλάβης προς αποτροπή της οποίας θα ήτο δυνατόν, σύμ¬ 
φωνα με το άρθροθπαρ. 4του Ν. 703/77 να ληφθούν ασφα¬ 
λιστικά μέτρα από την Επιτροπή Ανταγωνισμού. Και τούτο 
πέραν της τυχόν υπάρξεως συντρέχοντος πταίσματος εκ 
μέρους του αιτούντος, δεδομένου ότι μίσθωσε το κατάστη¬ 
μα και προέβη στις δαπάνες εξ ιδίας πρωτοβουλίας και πο¬ 
λύ πριν έχει θετική ανταπόκριση εκ μέρους των καπνοβιο¬ 
μηχανιών ως προς την επιθυμία και πρόθεσή τους να συμ¬ 
βληθούν μαζί του ως έμπορο χονδρικής πώλησηςτσιγάρων. 

Επομένως, προέχοντος από τους άνω λόγους, η κρινό- 
μενη αίτηση δέον ν’απορριφθεί ως αβάσιμη. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Απορρίπτει την από 16.11.1999 αίτηση του εμπόρου Φί¬ 
λιππου Ταγκόπουλου, σύμφωνα με το άρθρο 9 παράγρ. 4 
του Ν. 703/77, όπως ισχύει, για τη λήψη ασφαλιστικών μέ¬ 
τρων κατά των εταιρειών «ΠΑΠΑΣΤΡΑΤΟΣ ΑΝΩΝΥΜΗ ΒΙΟ¬ 
ΜΗΧΑΝΙΚΗ ΕΤΑΙΡΕΙΑ ΣΙΓΑΡΕΤΤΩΝ», «ΚΑΠΝΟΒΙΟΜΗΧΑ¬ 
ΝΙΑ ΚΑΡΕΛΙΑ Α.Ε.», «ΣΕΚΑΠ Α.Ε.», «Γ.Α.ΚΕΡΑΝΗΣ» και ΚΑ¬ 
ΠΝΟΒΙΟΜΗΧΑΝΙΑ Θ.Δ. ΓΕΩΡΓΙΑΔΗΣΑΕ.». 

Η απόφαση εκδόθηκετην 2α Αυγούστου 2000. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 28 Νοεμβρίου 2000 
Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΑΛΕΞΑΝΔΡΑ - ΜΑΡΙΑ 

ΤΑΡΑΜΠΙΚΟΥ 

-♦- 

Αριθ. 14687/27.9.2000 (10) 

Έγκριση τροποποίησης των άρθρων 1 & 3 του κανονι¬ 
σμού του αμοιβαίου κεφαλαίου «ΜΙΟΙΑΝϋ ΔΙΕΘΝΕΣ 
ΟΜΟΛΟΓΙΩΝ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 191/6.9.2000, θέμα 6ο) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 (ΦΕΚ 


Α 167) «Εταιρείες επενδύσεων χαρτοφυλακίου, αμοιβαία 
κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» όπως ισχύει. 

2. Την απόφαση 71/2.4.1996 θέμα Ιο του Διοικητικού 
Συμβουλίου της Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του ν. 1969/1991 (ΦΕΚ Α 167) «Εταιρείες επενδύσεων 
χαρτοφυλακίου, αμοιβαία κεφάλαια, διατάξεις εκσυγ¬ 
χρονισμού και εξυγιάνσεως της κεφαλαιαγοράς και άλ¬ 
λες διατάξεις», όπως ισχύει. 

3. Τον κανονισμό του ανωτέρω αμοιβαίου κεφαλαίου 
που διαχειρίζεται η εταιρεία «Η5ΒΘ (ΗΕΕΕΑ3) ΑΕΔΑΚ». 

4. Την από 26.7.2000 αίτηση της διαχειρίστριας εταιρεί¬ 
ας «Η3ΒΘ (ΗΕϋ_Α3) ΑΕΔΑΚ» μετον υποβληθέντατροπο¬ 
ποιημένο κανονισμό του αμοιβαίου κεφαλαίου. 

5. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει την τροποποίηση των άρθρων 1 & 3 του κανο¬ 
νισμού του αμοιβαίου κεφαλαίου «ΜΙϋΙΑΝϋ ΔΙΕΘΝΕΣ 
ΟΜΟΛΟΓΙΩΝ», σύμφωνα με τον υποβληθέντα από την 
διαχειρίστρια εταιρεία «Η3ΒΟ (ΗΕΕΕΑ3) ΑΕΔΑΚ» τροπο¬ 
ποιημένο κανονισμό,ως προς την ονομασία και τον σκο¬ 
πό,που είναι εφεξής «Η5Β0 ΔΙΕΘΝΕΣ ΟΜΟΛΟΓΙΩΝ ΔΟ¬ 
ΛΑΡΙΟΥ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

ΣτοΦΕΚ912τ. Β'/σελ. 12485/26.7.2000 που δημοσιεύτη¬ 
κε η απόφαση Φ. 908/Η/5728 του Υπ. Ε.Π .0., σχετικά με την 
ανασυγκρότηση του Διοικητικού Συμβουλίου του Εθνικού 
Ιδρύματος Νεότητας, διορθώνεται το όνομα μέλους του 
Δ.Σ., από το εσφαλμένο Χατζηδήμος Απόστολος στο ορθό 
Χατζηδήμου Απόστολος. 

(Από το Υπουργείο Εθνικής Παιδείας 
και Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




